דגל האיחוד הערבי

דגל האיחוד הערבי היה דגלה הלאומי של האיחוד הערבי. בשנת 1958, בתגובה לאיחודן של סוריה ומצרים במסגרת הרפובליקה הערבית המאוחדת (רע"ם או קע"ם), הקימו שתי הממלכות ההאשמיות עיראק וירדן את האיחוד הערבי, קונפדרציה של שתי המדינות. לפי הסעיף השביעי של ועידת הפדרציה, דגל המרד הערבי היה אמור להיות הדגל הרשמי של האיחוד. האיחוד נמשך פחות משישה חודשים, והופסק לאחר ההפיכה בעיראק ביולי 1958.

הדגל כמעט זהה לדגל הפלסטיני, אך המשולש האדום בדגל האיחוד הערבי יותר כהה מהמשולש האדום בדגל הפלסטיני.

ראו גם
 דגל עיראק
 דגל ירדן

הערות שוליים

צבעי הלאומיות הכלל-ערבית
דגלים מן העבר